Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: szóló 13/1998. (XI. 27.) sz. rendelete (a továbbiakban:
Paragraph Index: 658

3. Az Alkotmánybíróság az Alkotmány 2. § (1) bekezdésében foglalt jogállamiságból eredő jogbiztonság vonatkozásában az SZMSZ 17. § (2) bekezdése „különös tekintettel” szövegrésze alkotmányellenességének utólagos vizsgálatát mellőzte, mivel a fentiekben az Alkotmány 44/A. § (2) bekezdésére tekintettel oly mértékű alkotmányellenességet állapított meg, amely önmagában is az SZMSZ 17. § (2) bekezdésének „különös tekintettel a közművelődési, vállalkozásfejlesztési, helyi sajtóirányítási feladatokra” szövegrészének megsemmisítését eredményezte. A határozat ben történő közzététele az Abtv. 41. §-án alapul. Dr. Holló András s. k., Dr. Kiss László s. k., alkotmánybíró előadó alkotmánybíró Dr. Kukorelli István s. k., alkotmánybíró Alkotmánybírósági ügyszám: 199/H/2000/5. Az Alkotmánybíróság 24/2001. (VI. 29.) AB határozata A MAGYAR KÖZTÁRSASÁG NEVÉBEN! Az Alkotmánybíróság önkormányzati rendeleti szabályozás alkotmányellenességének utólagos vizsgálatára irányuló kezdeményezés tárgyában meghozta a következő határozatot: Az Alkotmánybíróság megállapítja, hogy Szentpéterszeg Község Önkormányzati Képviselő-testületének a község egyszerűsített általános rendezési terve helyi építési előírásainak módosításáról szóló 10/1996. (XI. 5.) sz. KT. rendeletének 2. §-a alkotmányellenes, ezért e rendelkezést megsemmisíti. Az Alkotmánybíróság e határozatát a ben közzéteszi. 2001/73. szám INDOKOLÁS I. A Hajdú-Bihar Megyei Közigazgatási Hivatal vezetője kérte az Alkotmánybíróságtól Szentpéterszeg Község Önkormányzati Képviselő-testületének a község egyszerűsített általános rendezési terve helyi építési előírásainak

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes